粵語羅馬字

粵語羅馬字，係粵語嘅一種拉丁拼音方案，特色係佢學國語羅馬字咁，改變韻母嘅串法來標示聲調。佢係由語言學家趙元任博士設計，再經香港公務員彭德加以改良而成。趙元任響佢本英文書《粵語入門》用過呢個拼音方案嘅雛型，除此之外，就好少人用呢個方案，原因有兩個。一、尐字嘅串法都幾長；二、佢標調嘅方式，複雜過其他嘅粵語拼音方案，尤其係佢連變調都標埋出來。

串法 

同國語羅馬字、粵拼一樣，粵語羅馬字用b、d、g來寫不送氣清聲母，用p、t、k來寫送氣清聲母，同Meyer-Wempe方案唔同。
另外，粵語羅馬字用打孖上嘅元音字母來標長音，例如：buk→「卜」嘅短用單u；buut→「砵」嘅長、baa→「霸」嘅長，u同a都打孖上。不過，有陣時又會用唔同嘅字母來區分長、短音，好似：sek→「色」嘅短、sin→「扇」嘅長。有尐韻腹淨係有長音，無相應嘅短音，好似：ea、o、y，咁就唔使打孖寫咁麻煩。
粵語羅馬字最特別嘅，係用韻母嘅唔同串法來代表唔同嘅聲調，例如響韻母前面加h、r來分別表示陰、陽調類，好似bhat→「不」、brat→「拔」咁。

聲母 
聲母嘅串法如下，方括裏面嘅係國際音標。留意：x、q嘅用法同其他嘅粵語拼音方案好唔同。

韻母 
下面個表係韻母嘅基本串法。基本串法係用來標陰去或者中入聲嘅。韻母嘅串法，會視乎聲調而有所變動，即係話一個韻母有三至六種串法咁多，聲調 
粵語有九聲六調，另外因為變調而生多兩個聲調。
粵語羅馬字嘅標調方式比較繁複：每個韻母有個基本串法，用來標舒聲韻嘅陰去聲同埋入聲韻嘅中入聲。要標其他聲調，就要按照聲調嘅陰陽、平仄，響韻腹嘅前、後加h或者r，有陣時又會改咗韻尾嘅串法：

陰陽：
陰聲類：
陰去聲同中入聲：用返韻母基本串法
其他：響韻母前面加h。
陽聲類：一律響韻母前面加r。
平仄：
平聲：個別韻母改變韻尾串法，其餘就響韻腹後面加h。

例如：saan→「篡」、shaann→「山」、sou→數目個「數」、show→「騷」、sai→「細」、shay→「西」。
上聲：個別韻母改變韻尾串法，其餘就響韻腹後面加r。

例如：sai→「細」、sae→「洗」、sou→數目個「數」、soo→動詞「數」。
去聲：陰去聲用返基本串法；陽去聲就靠韻母前面嘅r來識別。
入聲：所有配入聲嘅韻母，都必定收p、t或者k尾，好易認得出。中入用基本串法，陰入、陽入就靠韻腹前面嘅h或者r來識別。

變調方面，響韻母後面加v來表示變上調，例如：lrey→雪梨個「梨」加咗v就變成lreyv→啤梨個「梨」。變高平調，就響韻母後面加x來表示，例如：mree→貓尾個「尾」加個x就變成mreex→考第尾個「尾」。

下面個表，用si、sin、sek三個聲韻組合來示範配搭唔同聲調時嘅唔同串法。

例

趙元任粵語羅馬字

廣東話拼音
用萬國音標文